Source: https://www.zakonypreludi.sk/zz/1964-74
Timestamp: 2020-01-28 00:54:14+00:00

Document:
74/1964 Zb. Vyhláška Ministerstva školstva a kultúry o doplnení vyhlášky, ktorou sa určujú podmienky účinkovania... | Aktuálne znenie
74/1964 Zb.
Vyhláška č. 74/1964 Zb.Vyhláška Ministerstva školstva a kultúry o doplnení vyhlášky, ktorou sa určujú podmienky účinkovania divadelných umelcov z povolania na predstaveniach mimo prevádzky divadla, a vyhlášky, ktorou sa ustanovuje povinné sprostredkovanie pre niektoré odbory umeleckej činnosti
(v znení č. 36/1978 Zb.)
Platnosť od 29.04.1964 do30.06.1990
Účinnosť od 01.07.1978 do30.06.1990
Pre ČR zrušená zákonom ČNR č. 33/1978 Zb. s účinnosťou od 1. júla 1978.
Čl. I - Zrušený od 1. 7. 1978.
Aktuálne znenie 01.07.1978 - 30.06.1990
z 21. marca 1964
o doplnení vyhlášky, ktorou sa určujú podmienky účinkovania divadelných umelcov z povolania na predstaveniach mimo prevádzky divadla, a vyhlášky, ktorou sa ustanovuje povinné sprostredkovanie pre niektoré odbory umeleckej činnosti
Ministerstvo školstva a kultúry ustanovuje po dohode so Štátnou plánovacou komisiou a s Ministerstvom financií podľa § 15 ods. 3 zákona č. 55/1957 Zb. o divadelnej činnosti, podľa § 6 ods. 3 a § 15 zákona č. 81/1957 Zb. o koncertnej a inej hudobnej činnosti a podľa § 7 ods. 3 a § 14 zákona č. 82/1957 Zb. o estrádach, artistických produkciách a ľudovej zábave:
Vyhláška č. 89/1958 Ú. l. (Ú. v.), ktorou sa ustanovuje povinné sprostredkovanie pre niektoré odbory umeleckej činnosti, sa mení takto:
1. Doterajšie ustanovenie § 1 sa označuje ako odsek 1 a dopĺňa sa ďalším odsekom tohto znenia:
„(2) Povinnému sprostredkovaniu podľa odseku 1 nepodlieha iba účinkovanie hudobníkov z povolania, estrádnych umelcov a artistov pri verejných produkciách usporadúvaných Československým rozhlasom alebo Československou televíziou pre účely vysielania.“
2. Ustanovenie § 2 ods. 2 sa mení a znie:
„(2) Usporiadatelia verejných pravidelne sa opakujúcich estrádnych produkcií v socialistických podnikoch z odboru pohostinstva, kúpeľnej starostlivosti a cestovného ruchu sú povinní dojednávať vystúpenia estrádnych umelcov pri týchto produkciách len prostredníctvom organizácie „Československá hudobná a divadelná agentúra - Pragokoncert" v Prahe, na Slovensku „Koncertná a divadelná kancelária" v Bratislave; usporiadatelia tých istých artistických produkcií sú povinní dojednávať vystúpenia artistov pri týchto produkciách len prostredníctvom organizácie „Československé cirkusy a varieté" v Prahe. V jednotlivých prípadoch môžu sa uvedené organizácie dohodnúť s miestne príslušným krajským podnikom pre film, koncerty a estrády na inom usporiadaní sprostredkovania, ak to vyžadujú programové alebo prevádzkové dôvody.“

References: § 15
 § 6
 § 15
 § 7
 § 14
 § 1
 § 2